Bearded Hoodies | TeePublic
Browse › Bearded › Hoodies
This Beauty is Taken by a Smokin'-Hot Bearded Beast Hoodie
Main Tag Bearded Guy Hoodie
Main Tag Bearded Jolly Hoodie
Bearded and Jolly Hoodie
Main Tag Bearded Smoker Hoodie
Bearded Smoker - Blue Hat Hoodie
Great Beard Hoodie Jy kan kompos word vir familie se plantjies | Netwerk24
Jy kan kompos word vir familie se plantjies
23 Mei 2019 05:53
Washington het die eerste deelstaat in Amerika geword wat toelaat dat daar kompos van mense se lyke gemaak word.
Ingevolge die nuwe wetgewing kan mense nou kies om hul lyke in kompos te laat omsit, wat dan aan familie of geliefdes gegee kan word om te gebruik as hulle blomme, groente of bome te plant.
Die proses word beskou as ’n alternatief vir verassings en begrafnisse en as ’n praktiese opsie in stede waar plek vir begraafplase min is, berig die BBC.
Katrina Spade, wat die wetgewing voorgestaan het, sê dit is natuurlik en volhoubaar en verminder koolstofvrystellings.
Sy het aan die nuusagentskap AFP gesê die maatskappy plaas die lyk in ’n seshoekige staalhouer wat gevul word met lusern, houtsaagsels en strooi.
Die houer word toegemaak en die lyk ontbind natuurlik vir 30 dae. Dit lewer twee kruiwaens kompos op.
Jay Inslee, die Demokratiese goewerneur van Washington, het die nuwe wetgewing Dinsdag onderteken, berig U.S. News.
“Hierdie alternatief kos minder en die impak op die omgewing is kleiner,” sê Inslee.
Die deelstaat hoop om sy koolstofvoetspoor sodoende te verklein. Meer as 3,6 miljoen Amerikaners sal na verwagting in 2037 sterf, dit is 1 miljoen meer as in 2015, luidens Amerika se sensusburo.
Die proses om kompos van lyke te maak, is ook in Swede wettig. In Brittanje is dit wettig om iemand sonder ’n kis direk in die grond te begrawe.
Kenners het aan The Washington Post gesê om ’n lyk te veras, stel sowat 18 kg koolstof vry en gebruik 113 liter brandstof. Lyke wat gebalsem word, laat nadelige chemiese stowwe in die grond vry.
Meer oor: Washington | Amerika
KYK: Koning Bhumibol veras ná optog deur strate
KYK: Seremonie begin om Thailand se koning te veras
Karel Schoeman veras ná stigting van trust